ઘણી વખત એવા સવાલો અને એવી ચર્ચાઓ થાય છે કે બે છોકરા વચ્ચેની દોસ્તી ઉમદા હોય છે કે બે છોકરી વચ્ચેની ફ્રેન્ડશિપ વધુ ઇન્ટિમેટ હોય છે કે પછી છોકરા અને છોકરી વચ્ચેની દોસ્તી બેસ્ટ હોય છે? એનો જવાબ કદાચ એ છે કે એ તો માણસ કેવો છે તેના પર આધાર રાખે છે. દોસ્તીને તમે કોઇ શબ્દો, કોઇ વિચાર કે કોઇ મર્યાદિત વ્યાખ્યામાં બાંધી ન શકો કારણ કે દોસ્તી એ તો બધાથી પર છે, એ એવો સંબંધ છે જે દિલથી નક્કી થાય છે. માણસ સાચા દોસ્ત પાસે જ ખાલી થઇ શકે અને તેની પાસેથી જ ભરાઇ શકે.